V y h l á s e n i e    p r e d k l a d a t e ľ a

V rozporových konaniach k uplatneným zásadným pripomienkam, ktoré sa  uskutočnili na úrovni štatutárnych zástupcov, sa  nepodarilo sa odstrániť rozpor s 

•	Ministerstvom dopravy, pôšt a telekomunikácií Slovenskej republiky, kde zostal rozpor týkajúci sa požiadavky na vyňatie prevádzkovateľov letísk a terminálových zariadení 
pre leteckých dopravcov zo zadávania podlimitných a podprahových zákaziek. Vyňatím by tieto subjekty boli jediné z okruhu tzv. prirodzených monopolov, ktoré by neuplatňovali pravidlá a postupy pri zadávaní zákaziek pod finančnými limitmi ustanovenými právom ES, 
•	Ministerstvom obrany Slovenskej republiky, ktoré žiadalo možnosť uzatvorenia rámcovej dohody na viac ako 4 roky z dôvodu  zachovania unifikácie a štandardizácie používanej techniky ozbrojenými silami Slovenskej republiky a  materiálno-technického zabezpečenia,
•	Ministerstvom zdravotníctva Slovenskej republiky, zástupcovia ktorého žiadali, aby zdravotná poisťovňa založená podľa osobitného predpisu nebola verejným obstarávateľom. Požiadavka je nad rámec smernice 2004/18/ES, ktorá definuje verejného obstarávateľa na základe znakov, ktoré keď spĺňa stáva sa verejným obstarávateľom a je povinný pri zadávaní zákazky postupovať podľa zákona o verejnom obstarávaní, 
•	Všeobecnou zdravotnou poisťovňou, ktorá žiadala doplniť do ustanovenia týkajúceho 
sa výnimiek z aplikácie zákona o verejnom obstarávaní zadávanie zákazky verejným obstarávateľom, ktorej predmetom  je poskytovanie zdravotnej starostlivosti,  tovarov a služieb  súvisiacich s poskytovaním zdravotnej starostlivosti. Poskytovanie zdravotnej starostlivosti nie je zadávanie zákaziek podľa zákona o verejnom obstarávaní. 

Z obsahu pripomienok je možné poukázať, že sa týkajú najmä požiadaviek o výnimky z aplikácie zákona o verejnom obstarávaní. V tomto prípade nebolo možné ustúpiť, pretože 
zo strany Európskej Komisie to môže byť chápané ako neprebratie  príslušných ustanovení smerníc upravujúcich oblasť verejného obstarávania. Ďalej je možné konštatovať, že pripomienkujúce subjekty mali záujem riešiť konkrétne situácie, s ktorými sa v praxi stretávajú. Pripomienky takéhoto charakteru všeobecne aplikovateľné boli zapracované 
do návrhu zákona o verejnom obstarávaní.